CHAUCEll's KN1GHTES TALE.

That smyteth eny strook, that I may seen!

But telleth me what mestir men ye been,

That ben so hardy for to fighten heere

Withoute jugge or other officere,

As it were in a lyste really ? "

This Palamon answerde hastily,

And seyde: " Sire, what nedeth wordes mo ?

We han the deth deserved bothe tuo.

Tuo woful wrecches been we, and kaytyves,

That ben encombred of oure owne lyves;              860

And as thou art a rightful lord and juge,

Ne yeve us neyther mercy ne refuge.

And sle me first, for seynte charite;

But sle my felaw eek as wel as me.

Or sle him first; for,, though thou knowe him lyte

This is thy mortal fo, this is Arcite,

That fro thy lend isa banyscht on his heed,,

For which he hath i-served to be deed*

For this is he that come to thi gate

And seyde, that he highte Philostrate.                  870

Thus hath he japed the taiany a yer,

And thou hast maad of him thy cheef squyer.

And this is he that loveth Emelye.

For sith the day is come that I schal dye,

I make pleynly my confessiomi,

That I am the woful Palamoun,

That hath thi prisoun broke wikkedly.

I am thy mortal foo, and it am I

That loveth so hoote Emely the bright,

That I wol dye present in hire sight.                     880

Therfor,e I aske deeth and my juwyse ;

But slee my felaw m the same wyse,

For bothe we have served to be slayn."

This worthy duk answerde anon agayn,
And seide : fc This is a schort conclusioun :
Your owne mouth, by your owne confessioun,
Hath dampned you bothe, and I wil it recorde.
It needeth nought to pyne yow with the corde.
Ye schul be deed by mighty Mars the reede !"
The queen anon for verray wommanhede               890

Gan for to wepe, and so dede Emelye,
And alle the ladies in the conipanye.
Great pite was it, as it thought hem alle,
That evere such a chaunce schulde falle;
For gentil men thei were and of gret estate,
And nothing but for love was this debate.